google/wiki40b huggingface dataset:
תחנת הכח IGCC בקמפר

עלויות ולוח זמנים

התחנה תוכננה להיפתח במחצית הראשונה של 2016, באיחור של שנתיים מהתכנון המקורי ובעלות של מעל 6 מיליארד דולר. עלותו מציבה אותו כאחד מהפרויקטים היקרים במונחים יחסיים (מחיר לקילוואט) בארצות הברית. נכון לספטמבר 2017 היא עדיין לא נפתחה.

טכנולוגיה

מדינות מפותחות מקימות לאחרונה תחנות כוח בשיטת איוד הנקראת IGCC. התחנה בקמפר משתמשת בסוג של IGCC הנקרא TRIG (ראשי תיבות של Transport Integrated Gasification).
בתחנות אלה, בשלב הראשון, נעשה שימוש בפחם לייצור גז סינתטי, אשר בשלב השני נשרף במחז"מים (מחזור משולב). טכנולוגיית הגזיפיקציה מאפשרת מחד שימוש בפחם, ומאידך, הקטנה משמעותית ביותר של פליטת המזהמים בהשוואה לתחנות פחמיות רגילות.
מערכת IGCC מייצרת חשמל בנצילות גבוהה העולה על %55. לטכנולוגיה זו יש פוטנציאל של הוזלה בהשקעות לקוט"ש. בארצות הברית, אירופה, יפן וכו' כבר הוקמו עשרות תחנות כוח בשיטת IGCC, המייצרות אלפי מגוואט חשמל.
התחנה מתוכננת לייצר חשמל בשיעור של 582 מגוואט.

פיתוח

הפיתוח החל בשנת 2010 על ידי חברת "Mississippi Power", חברת בת של "Southern Company".
אאומאיה

תיאור

במאובן אאומאיה נראים סימנים ברורים של שיער. עם זאת, אין אלו הראיות המוקדמות ביותר לשיער בשושלת היונקים, שכן גם במאובנים של וולטיקותריום וקסטורוקאודה שהתגלו בסלעים המתוארכים ל-164 מיליון שנה לפני זמננו, יש  סימני פרווה. 
לאאומאיה סקאנסוריה (Eomaia scansoria) היו תכונות המשותפות לו וליונקי שליה, תכונות המבדילות אותו מהמטאתריה, הקבוצה שכוללת את חיות הכיס בנות זמננו. תכונות אלה כוללות את עצם ה-malleolus ("פטיש קטן") המוגדלת בתחתית השוקה (הגדולה מבין שתי עצמות השוק), מפרק בין עצם המסרק הראשונה לבין עצמות בסיס כף הרגל (entocuneiform) אשר נסוג לאחור יחסית למפרק בין עצם המסרק לבין העצמות המרכזיות בבסיס כף הרגל, וכן תכונות שונות של מלתעות ושיניים. 
עם זאת, E. scansoria אינו יונק שליה אמיתי שכן הוא חסר כמה תכונות ספציפיות למין זה, כגון קיומה של עצם הפטיש (malleolus) בחלק התחתון של השוקית, הקטנה שבין שתי עצמות השוק, וכן שגם ומגרעת במפרק הקרסול העליון, בו העצמות האחוריות של כף הרגל משתלבות בשקע שנוצר על ידי קצוות השוקה והשוקית. לאאומאיה היו חמש חותכות עליונות וארבע תחתונות (מאפיין מובהק בהרבה של תת-מחלקת המטאתריה) חמש קדם-טוחנות ושלוש טוחנות. ליונקי שליה יש רק עד שלוש חותכות בחלק העליון והתחתון, ארבע קדם-טוחנות ושלוש טוחנות, אבל היחס בין קדם-טוחנות וטוחנות דומה ליחס בקרב יונקי השלייה.
לאאומאיה, כמו ליונקים מוקדמים ולחיות-כיס אחרות, היה פתח אגן צר, מה שהביא ללידת ולדות קטנים ולא מפותחים הדורשים טיפול מסור וממושך.  עצמות האגן העיליות (Epipubic bones) מתרחבות קדימה מן האגן; עצמות אלה אינן נמצאות בשום יונק שליה אך נמצאות בכל יונק אחר, כולל יונקים לא שלייתיים מקבוצת האאותריה, בעלי ביב, כיסאים ויונקים אחרים מתקופת המזוזואיקון, כמו גם הקיינודונטיים מסדרת התרפסידה, הקרובים ביותר ליונקים. תפקידן הוא להקשיח את הגוף במהלך תנועה. התקשות זו עלולה להזיק ליונקי שליה בהריון, אשר הבטן שלהם צריכה להתרחב.

סיווג

מגלי אאומאיה טענו כי על בסיס 268 מאפיינים שנדגמו מכל היונקים הגדולים בענפי המזוזואיקון והמשפחות העיקריות של ענף ה-eutheria, אפשר למקם את האאומאיה  בשורש "עץ המשפחה" של ענף האאותריה (eutheria) עם מינים נוספים.
טל גרנות-גולדשטיין

ביוגרפיה

טל גרנות-גולדשטיין נולדה ב-1977 בפתח תקווה. שירתה בחיל האוויר בחדר המבצעים בטייסת מסוקים. היא בוגרת תואר ראשון במנהל עסקים מהמכללה למנהל.
עבדה בחברת אינטרנט זהב כנציגת מכירות, ולאחר מכן ניהלה את חטיבת המכירות של החברה. בשנת 2005 התמנתה לסמנכ"לית משאבי אנוש בחברה והייתה שותפה להליך המיזוג בין החברות 012 סמייל ואינטרנט זהב.
בשנת 2012 מונתה למנכ"לית חברת "אנטריפוינט מערכות" העוסקת בהקמה ותחזוקה של תשתיות מחשוב ארגוניות.
במאי 2015 החלה את עבודתה ב-HOT כראש חטיבת הלקוחות ומשנה-למנכ"ל. בתפקיד זה ניהלה את מחלקות השיווק, שירות הלקוחות והמכירות, שהיו כפופות עד אז למנכ"ל אילן צחי. צחי התפטר מתפקידו באוגוסט 2015 וגרנות-גולדשטיין החליפה אותו. מינויה למנכ"לית עורר מורת רוח בקרב מספר סמנכ"לים בחברה, והם התפטרו מתפקידם.
כאשר מונתה לתפקיד מנכ"לית החברה קיבלה גרנות-גולדשטיין משכורת נמוכה יותר מהמנכ"ל הקודם, מה שעורר ביקורת תקשורתית על אפליית נשים, אך לאחר ארבעה חודשים, בהם הובילה שינויים משמעותיים בחברה, הושווה שכרה לזה של קודמה בתפקיד. כמו כן קיבלה מענק שנתי, ובסך הכל משכורתה של גרנות-גולדשטיין בשנת 2016 הסתכמה ב-3.2 מיליון ש"ח.
בספטמבר 2016 הובילה מהלך שבו חתמה החברה על הסכם שידור לתכני רשת HBO האמריקאית, בהם הסדרות "הסופרנוס", "הסמויה", "עמוק באדמה", "משחקי הכס" ו"וסטוורלד".
בפברואר 2017 יזמה פתיחת מוקד שירות חדש באשדוד, אליו גויסו 150 עובדים חדשים.
במרץ 2017 הכריזה על מותג טלוויזיה חדש בשם "Next" המספק חבילת תכנים לצפייה באמצעות מחשב, סמארטפון או טאבלט.
בכתבת דיוקן ב"ידיעות אחרונות" ציינו מנהלי חברת HOT את הצמיחה בחברה במספר מדדים מאז כניסתה של גרנות-גולדשטיין לתפקיד, ואחד מהם אמר: "טל הצליחה לחולל מהפך מדהים. אני 25 שנה בעולם הטלקום ומעולם לא ראיתי דבר כזה - נעצרה נטישת הלקוחות, ההכנסות חזרו לצמוח, החברה פיתחה תכנים וסדרות חדשים, השיקה ממיר חדש ועוד. מהפך השירות שנעשה כאן עוד יילמד. במושגים עולמיים הוט היום היא סטארט-אפ קטן, אבל היא מאוד גדולה במושגים של מה שניתן ללמוד ממנה."
גרנות-גולדשטיין נשואה ואם לשניים. היא מתגוררת בפתח תקווה.
טטיאנה גוליקובה

ביוגרפיה

גוליקובה היא בוגרת המכון לכלכלת המשק ע"ש פלכאנוב במוסקבה והחל מ-1987 עבדה בשורת מכוני מחקר במוסקבה. 
ב-1990 עברה במשרד האוצר הרוסי והחלה לעבוד במחלקת תקציב המדינה והייתה סגנית ראש מחלקת התקציב עד שנת 1998 כשמונתה לראש מחלקת התקציב במשרד האוצר.
ב-1999 קודמה לסגנית שר האוצר ואחר כך לסגנית ראשונה של שר האוצר, עד שנת 2004. 
בספטמבר 2007 מונתה לשרת הבריאות והרווחה של רוסיה, ואחר כך מונתה גם לסגנית ראש הוועדה הלאומית למלחמה בסמים. בינואר 2010 נכנסה כחברה לוועדה הממשלתית לפיתוח כלכלי. ב-21 במאי 2012 סיימה את הכהונה כשרה וקיבלה מינוי כעוזרת נשיא רוסיה ולדימיר פוטין. משנת 2013 כיהנה כיושבת ראש לשכת החשבון של הפדרציה הרוסית. במאי 2018 ראש ממשלת רוסיה דמיטרי מדבדב הציע למנותה לתפקיד סגנית ראש הממשלה לענייני בריאות. 
עבור פעילותה הציבורית היא קיבלה עיטור הכבוד (2006) עיטור הידידות (2006) ומדליית עיטור ההצטיינות למען המולדת (2001, 2004, 2008)

ביקורת

לא פעם הופיעו בתקשורת הרוסית ידיעות על כך שהיא פועלת בשתדלנות עבור התרופה "ארבידול", שלטענת מספר רופאים טרם הוכחה יעילותה נגד שפעת בכלל ונגד שפעת החזירים בפרט. הפוליטולוג ס. בלקובסקי האשים את גוליקובה בשחיתות בשל פעילותה למען חברת "פארם סטנדרט".
בפורום של עובדי מערכת הבריאות הרוסית, באפריל 2011, משתתפי הפורום ביקרו את שרת הבריאות והאשימו אותה בחוסר יעילות של המשרד.

חייה האישיים

גוליקובה נישאה ב-2003 לויקטור כריסטנקו, שר המסחר והתעשייה של רוסיה לשעבר.
אני עדיין יודע מה עשית בקיץ האחרון

העלילה

שנה לאחר האירועים שקרו בסרט הקודם, ג'ולי ג'יימס עזבה את עיר מולדתה כדי ללמוד בקולג' בבוסטון ולהשאיר את הזיכרונות הכואבים מאחור. קרלה וילסון, חברתה הטובה של ג'ולי ושותפתה לדירה, משתתפת במשאל טלפוני וזוכה לטוס לאיי הבהאמה, וזכאית להביא איתה עוד שלושה חברים. ג'ולי רוצה להזמין את החבר שלה ריי לנסיעה, אבל הוא מסרב, פגוע מסירובה לבקר אותו בסאות'פורט, שם הרציחות מהקיץ שעבר קרו.
לפיכך, ג'ולי, קרלה, החבר של קרלה, טיירל, והחבר החדש שלהם, ויל בנסון, טסים לאיי הבהאמה. כשהם מגיעים לשם, הם מגלים כי אורחי המלון עוזבים כי עונת ההוריקנים החלה. בקרוב כמה רציחות מתרחשות בית הנופש וג'ולי נאלצת לספר לאחרים על העבר שלה. החשד נופל על שוער העוסק בוודו בשם אסטס, אשר מנסה להגן עליהם. מתגלה שהחופשה הייתה מסודרת במיוחד עבור ג'ולי, וכי קרלה לא זכתה בשום פרס. אסטס מוביל אותם לאתר בית קברות שבו משפחתו של בן ויליס קבורה ומצבה ששמה של ג'ולי כתוב בדם עם חור פתוח, שבו בן מתכנן לזרוק את גופתה אחרי שיהרוג אותה. מתברר כי אדם נוסף ממשפחת ויליס חי: ויל בנסון הוא למעשה בנו של בן ויליס והוא מפריד את ג'ולי מהאחרים. הוא לוקח אותה לבית הקברות של המשפחה ומציג אותה לאביו.
ריי מגיע בדיוק כשבן מתכונן להרוג את ג'ולי. במאבק, בן בטעות דוקר את הבן שלו עם הקרס שלו ונורה עם האקדח של ריי מספר פעמים על ידי ג'ולי, והוא נופל אל תוך הקבר הריק. משמר החופים מגיע ומציל את ג'ולי, ריי וקרלה.
בסצנה האחרונה, ג'ולי וריי נמצאים בבית שזה עתה נרכש על ידם. ריי נמצא בחדר האמבטיה והדלת נסגרת בפתאומיות. לג'ולי יש תחושה שיש מישהו בבית אבל היא בטוחה שהיא מדמיינת. כאשר ג'ולי נכנסת לחדר השינה שלהם ומתיישבת על המיטה, היא מביטה במראה שנשענת בחלק התחתון של הקיר שלה, ומבחינה שבן מתחת למיטה שלה. הסרט מסתיים כאשר בן גורר את ג'ולי מתחת למיטה, משאיר את המצב מעורפל. (למרות זאת, שג'ולי עלתה לחדר, היא אמרה לריי שהיא נכנסה לחדרה, היא ציינה שהיא נרדמה מאוד חזק מה שאולי אומר שהיא נרדמה וחלמה.)
היחידה הטקטית ה-24

היחידה הטקטית ה-24 של חיל האוויר האמריקאי (24th special tactics squadron) נוסדה בשנת 1980 ופועלת תחת פיקוד חיל המבצעים האווירי של ארצות הברית ( United States Air Force Special Operations Command). היחידה הטקטית ה-24 של חיל האוויר האמריקאי מהווה חלק חיוני מחיל האוויר במיוחד במבצעים מיוחדים בשל ביצועיהם בהפצצות אוויריות מדויקות ואספקה אווירית של מזון, תחמושת וציוד אחר לחיילים בשטח המלחמה.

היסטוריה ופעולות מיוחדות

היחידה הטקטית ה-24 של חיל האוויר האמריקאי השתתפה בפלישת ארצות הברית לפנמה ב -1989. ה-STS (היחידה למבצעים מיוחדים) ה-24 פרש 11 איש, ביניהם מפקד היחידה, סגן-אלוף ג'ים אוזר, במסגרת כוח המשימה של ה-JSOC (קצינים של מבצעים מיוחדים) במהלך מבצע "שיקום התקווה" ( Operation Restore Hope) ב-1993. שם פעלו יחד עם כוח המשימה המאוחדת (UNITAF) שהם כוח רב לאומי המופעל על ידי ארצות הברית, אשר פעל בסומליה בין ה-5 בדצמבר 1992 ל-4 במאי 1993. כוח זה פעל כדי ליישם את החלטת מועצת הביטחון של האו"ם 794 וליצור סביבה מוגנת לניהול פעולות הומניטריות בחצי הדרומי של המדינה. על מעשיו של אוזר במהלך הקרב על מוגדישו הוענקו לו עיטורים רבים.
בין 15–20 בספטמבר 2000  השתתפו חברי היחידה של ה-STS ה-24 יחד עם הטייסת הטקטית ה-23 המיוחדת בתרגיל הצבאי הקנדי השנתי, תרגיל חיפוש והצלה (SAREX). זו גם הייתה הפעם הראשונה שיחידות טקטיקות מיוחדות השתתפו ב-SAREX. בשנים האחרונות הייתה הטייסת מעורבת מאוד בפעולות הלחימה בעיראק ובאפגניסטן, שם היחידה הייתה חלק מקבוצות כוח המשימה למבצעים מיוחדים. בשנת 2003 אנשי היחידה היו מעורבים בשני מבצעים בשלבים הראשונים של מלחמת עיראק לצד גדוד הסיירים השלישי. הכניסה הראשונה הייתה ב-24 במרץ 2003, סמוך לגבול הסורי בעיר אל-קים העיראקית, שם הם הבטיחו רצועת נחיתה קטנה כדי לאפשר לכוחות הלוחמים באזור להמשיך להחזיק את מקום משימתם. הקפיצה השנייה הייתה יומיים לאחר מכן, ליד חדית'ה, עיראק, שם הם אבטחו את סכר החדית'ה. ב-8 באפריל 2003, מפקד חיל האוויר סקוט סאתר, הפך לחייל הראשון מאנשי היחידה שנהרג בקרב במהלך מבצע "חירות עיראק" ליד טיקריט, עיראק.
הוא היה בסיירת רג'טימנטית (RRD). צוות RRD וסאתר פעלו לצד כוח דלתא, תחת סגן-אלוף פיט בלאבר, ממערב לבגדד. הוטל עליהם להונות את הצבא העיראקי להאמין שהפלישה האמריקנית העיקרית באה מכיוון המערב כדי למנוע מסדאם חוסיין להימלט לסוריה. בסיס חיל האוויר של סאתר בארצות הברית נקרא על שמו. ה-STS ה-24 היה חלק מכוח המשימה של JSOC 145, שמונה ללכוד בכירים בארגון אל-קאעידה כולל מנהיג אל-קאעידה בעיראק, אבו מוסעב אל-זרקאוי, אשר נהרג ביוני 2006. הטייסת איבדה שלושה מחייליה - חיילים מכוחות החילוץ וההצלה, ג 'ון בראון ודניאל זרבה ופקד קרב אנדרו הארוול, בשנת 2011, כאשר המסוק הצ'ינוק (CH-47 שהשימוש העיקרי שלו הוא בשביל תובלה) שבו הם טסו נורה באפגניסטן. כדי לכבד את שלושת חברי STS 24 שמתו בשנת 2011  בנפילת המסוק מדגם צ'ינוק, 8 חברים של פקידי מבצעים מיוחדים של חיל האוויר האמריקאי הידוע גם כ-"AFSOC" צעדו 800 ק"מ מלאקלנד בסיס חיל האוויר, אשר בסן אנטוניו טקסס עד לשדה בהורלברט  (hurlburt field) בפלורידה לזכרם.
מקדש מאן מו

מקדש מאן מו (באנגלית: Man Mo Temple; בסינית: 文武廟) הוא מקדש המוקדש לאל הספרות מאן טאי (文帝) ולאל המלחמה מו טאי (武帝). שני אלים אלה היו האלים המגינים של מלומדים ותלמידים בתקופת שושלת מינג ושושלת צ'ינג.
מתחם מקדש מאן מו ממוקם ברחוב הוליווד שבאזור שאונג וון בשכונת המיד לוולס שבאי הונג קונג.
המקדש נבנה בשנת 1847 ובמתחמו שלושה מקדשים נפרדים: מקדש מאן מו, מקדש ליט שינג ואולם קונג סו. מקדש מאן מו הוא המרכזי במבני המתחם. מקדש ליט שינג (列聖宫) מוקדש לעבודת כל אלי השמיים, ואולם קונג סו (公所) במערב שימש כמרכז קהילתי.
מאז שנת 1908 המתחם מוחזק ומנוהל על ידי הנהלת בית החולים טונג ווה.
בשנת 1993 הוכרז מבנה המקדש כמבנה היסטורי לשימור, וכאנדרטה מוכרזת.
מקדש נוסף בשם זה ממוקם באזור טאי פו ובאי לנטאו.
ג'יי לאבסטון

ג'יי לאבסטון (באנגלית: Jay Lovestone;‏ 15 בדצמבר 1897 - 7 במרץ 1990) היה סוציאליסט ומנהיג פועלים יהודי-אמריקאי.

ביוגרפיה

נולד בעיירה במחוז גרודנו (כיום בבלארוס) למשפחה יהודית דתית, בשם "יעקב ליבשטיין". בשנת 1907 היגרה משפחתו לניו יורק.
נמשך מנעוריו לסוציאליזם, והולהב מרעיונותיו של דניאל דה ליאון. בשנת 1919 הצטרף למפלגה הקומוניסטית של ארצות הברית.
בשנת 1921 נעשה לעורך עיתון המפלגה הקומוניסטית ועם מותו של צ'ארלס רות'נברג מייסד המפלגה בשנת 1927, נעשה למזכיר הארצי של המפלגה.
בשנת 1929 הוצא משורות המפלגה הקומוניסטית בשל תמיכתו בניקולאי בוכארין, והצטרף יחד עם חברו צ'ארלס צימרמן לארגון העובדים ILGWU של דייוויד דובינסקי.
בשנת 1944 נבחר לכהן בוועדת הסחר החופשי (Free Trade Union Committee) של פדרציית העבודה האמריקאית, ובמסגרת זו שירת את ה-CIA באיתור פעילים קומוניסטים.
פאבלו ואנדראה

עלילה

הסדרה מספרת על ילדה בת 10 ששמה הוא אנדראה סאבדרה. אנדראה היא ילדה עשירה שמגיל 10 חיה בעיר הבירה של מקסיקו עם אביה חואן קרלוס. אמה מתה כשהייתה קטנה ואנדראה לא הכירה אותה.
יום אחד אנדראה ואביה החליטו לנסוע לכפר הקסום האווסקה בשביל לבקר את סבה קריביינו סרברה, האיש הכי עני בכפר. אנדראה לא תיארה לעצמה שבאותו יום הוא ימות. .
בגלל המוות של אדון קריביינו,  אנדריאה ואביה היו מוכרחים להישאר זמן מה בכפר, שם אנדראה פוגשת את פאבלו איבנייס שבדיוק כמו סבה- הוא ילד פשוט מהכפר. פבלו, בן גילה של אנדראה הוא ילד עצמאי ובוגר שחי בהאווסקה ויש לו אח צעיר שקוראים לו מרטין. מאז הטרגדיה של מוות הוריו, שניהם גרים עם דודתם גרטרודיס ובת דודתם אלמה. 
אנדראה שגדלה על הסיפורים שסיפר לה סבה לפני שנפטר(מה שגרם לה להתגעגע אליו) מגלה שלמעשה הוא לא מת ושהכל חלק מסוד שאסור לו לספר. יום אחר יום, פבלו ואנדראה חווים יחדיו הרפתקאות שהם חולקים עם חבריהם.
חניית שם מתחם

חניית שם מתחם או חניית דומיין (Domain parking), שירות המוצע בדרך כלל ללא תשלום על ידי חברות המציעות שירות אירוח אתרים. שירות זה מאפשר לבעל שם המתחם שרכש אותו לצורך שימוש עתידי לצבור ותק לשם המתחם.
חניית שם המתחם מתבצעת באמצעות שיוך שרת DNS של שם המתחם לשרת DNS של מספק השירות. פעולת שיוך היא פעולה קצרה, הניתנת לביצוע דרך פנל ניהול של רשם שם הדומיין, אך מכיוון שמדובר במערכת גלובאלית, עוברות עד 48 שעות עד לעדכון המלא.
מקס אויבה

חייו

מקס אויבה נולד בווטרגרסמיר שליד אמסטרדם. בגיל 12 הצטרף למועדון השחמט באמסטרדם. ב-1919 שיחק לראשונה באליפות השחמט בהולנד וזכה בה לראשונה ב-1921. מאז ועד 1952 זכה בסך הכל 12 פעמים בתואר אלוף הולנד בשחמט, 6 פעמים מתוכן ברציפות.
הוא למד מתמטיקה ופיזיקה באוניברסיטת אמסטרדם וסיים את עבודת הדוקטורט שלו בשנת 1926. הוא לימד מתמטיקה, תחילה ברוטרדם ולאחר מכן, עד שנת 1940 בתיכון לבנות באמסטרדם. לאחר מכן ניהל מפעל למוצרי מזון ועבד כסטטיסטיקאי בחברת ביטוח.

בשיא היכולת

בשנת 1928 זכה אויבה בתואר אלוף העולם בשחמט לחובבים בתחרות שנערכה בהאג.
בגלל העובדה שהיה בעל משפחה ועבד כמורה נמנעה ממנו ההשתתפות בטורנירים בינלאומיים רבים מתחילת שנות ה-20 ועד אמצע שנות ה-30 (הוא הופיע ושיחק רק בחופשות של בית הספר).
ב-15 בדצמבר 1935, לאחר 30 משחקים ב-13 ערים שונות ובמשך 80 יום, ניצח אויבה את אלכין וזכה בתואר אלוף העולם החמישי.
זכייה זו הייתה הפתעה לרבים. אולם כמה אלופי עולם שניתחו את המשחקים וסילי סמיסלוב, בוריס ספאסקי, אנטולי קרפוב, גארי קספרוב וולדימיר קראמניק) טענו שאויבה ניצח בזכות כישוריו ולא בגלל בעיות האלכוהול של אלכין.
זכייתו בתואר הפכה את השחמט למאוד פופולרי בהולנד.
בתחרות השחמט בנוטינגהאם 1936, הנחשבת עד היום לאחת התחרויות החשובות שהתקיימו אי פעם הגיע למקום השלישי אחרי מיכאל בוטביניק וקפבלנקה ולפני אלכין.
בשנת 1937 הפסיד אויבה בדו-קרב גומלין לאלכין. אף על פי שפתיחת הדו-קרב הייתה טובה מבחינתו, הוא נשבר לקראת הסוף.
שני הדו קרבות של אויבה נגד אלכין נחשבים כשיא הקריירה שלו. מסיכום הנקודות של כל המשחקים בהם התמודדו זה נגד זה ניתן לראות שרמת היכולת שלהם הייתה דומה.
בתחרות אוורו שנערכה בהולנד ב-1938, בה השתתפו שמונת השחמטאים הטובים בעולם, סיים אויבה במקום הרביעי יחד עם שמואל רשבסקי ואלכין.
הוא זכה ארבע פעמים בקורוס (ויק אן-זהה) (1940,1942,1952,1958).
דוד רוטנברג

ביוגרפיה

נולד בכפר חב"ד לצבי ושושנה רוטנברג. למד בתלמוד תורה בכפר חב"ד, בישיבת תומכי תמימים בכפר חב"ד ובישיבת תומכי תמימים במוריסטאון. רוטנברג שימש כתב בניו יורק של השבועון יום השישי וכפר חב"ד, (תחת שם העט דוד ארגמן) והיה גם בעל טור בידיעות אמריקה ובמעריב אמריקה.
היה העורך הראשי של המוסף "קולות" של השבועון החרדי "בקהילה". לאחר פרישתו בשנת 2006 ממגזין "בקהילה", מונה כעורך יועץ בשבועון כפר חב"ד ושינה את פניו. לאחר מכן שימש כעורך מגזין השבועון שעה טובה.
בשנת תש"ס הקים את אתר חב"ד און ליין, שאותו ניהל במשך מספר שנים.
רוטנברג ניהל את פורום בחדרי חרדים במערכת האתר הייד פארק שהוא נמנה עם מייסדיה. בפורום כתב תחת הכינוי דוד10. במסגרת הפורום היה מן הראשונים שעסקו בחשיפת עבירות מין במגזר החרדי. בדצמבר 2009 פרש מניהול האתר, לאור מכתב שפרסמו רבנים הקורא לחרם על אתרי אינטרנט חרדיים. כעבור זמן שב להנהלת האתר, אך לא להנהלת הפורום.
רוטנברג הוא יועץ תוכן לעיתונים ואתרי אינטרנט וכן עורך ספרים. ב-2008 נישא בשנית לשרי רוט, שכתבה בעיתון בקהילה תחת שם העט שרה גל.
באפריל 2014 הקים בשיתוף עם אשתו את האתר "חרדים10".
בתחילת המאה ה-21 התחרש כתוצאה ממחלה. בדצמבר 2017 עבר ניתוח שבעקבותיו פרסמה אשתו בטוויטר: "רגע מרגש! אחרי 15 שנים בעולם של דממה, קרא דוד בעלי, 'אני שומע'!".
במשך שנים התגורר בכפר חב"ד. כיום מתגורר במודיעין עילית ולו 2 ילדים.
סמל נמיביה

סמל נמיביה מבוסס על הסמלים המקומיים.
במרכזו נמצא מגן עם דגל המדינה. מעל המגן נמצא עיטם קולני. המגן מוחזק על ידי זוג אנטילופות מהמין ראם הצבי המסמלות אומץ-לב, אלגנטיות וגאווה.
מתחת למגן נמצאות דוגמאות של השיח המקומי ולויטשיה המסמל הישרדות וגבורה לאומית.
מתחת למגן כתובה הסיסמה הלאומית "איחוד, חירות, צדק".
חזי שטרנליכט

חזי שטרנליכט (נולד ב-24 ביוני 1976, כ"ו בסיון ה'תשל"ו) הוא עיתונאי, פובליציסט ופרשן כלכלי.

ביוגרפיה

שטרנליכט נולד בפתח תקווה. בשנותיו הראשונות גדל בתל אביב, לאחר מכן עבר להתגורר במושב בית יהושע. את לימודיו בתיכון סיים בבית הספר הדסים בשנת 1994. לאחר שירותו הצבאי החל ללמוד באקדמיה. בשנתיים הראשונות (1998-1999) באוניברסיטת בר-אילן בחוג למדעי המחשב. לאחר מכן שינה כיוון, עבר ללמוד כלכלה וקיבל תואר ראשון מבית הספר לכלכלה באוניברסיטת תל אביב בשנת 2002. 
בתחילת דרכו בשוק העבודה שימש בתפקיד כלכלן ומבקר פנים באוצר השלטון המקומי. לאחר מכן פנה לעבוד בעיתונות כלכלית. בשנת 2003 החל לעבוד באתר החדשות הכלכליות Bizportal מקבוצת קו מנחה, תחילה ככתב שוק ההון ובהמשך כעורך הראשי של Bizportal. בשנת 2006 עבר ל"מעריב" שם שימש כתב שוק ההון. בהמשך הדרך עבד בתפקיד יועץ לקשרי משקיעים בחברת תקשורת פיננסית של נעם ילין. בתפקיד זה ייעץ לחברות ולגופים שונים בשמירת קשר עם הגופים המוסדיים בשוק ההון הישראלי. מאז קיץ 2008 ועד ל-2017 שימש בתפקיד כתב ופרשן כלכלי בעיתון "ישראל היום". מאז פברואר 2018 מסקר שטרנליכט את שוק ההון, ככתב מוסף "השוק" בעתון "כלכליסט".
תפיסת עולמו הכלכלית של שטרנליכט נחשבת לימנית (כלכלת שוק). אך יחד עם זאת, הוא תמך באופן גלוי ופומבי במסקנות ועדת ששינסקי ואימוצן. כמו כן, הוא מבקר פעמים רבות בטורי הפרשנות שלו את התנהלות אנשי העסקים המכונים בכלי התקשורת ה"טייקונים". 
שטרנליכט פרסם עד כה שלושה ספרים פרי עטו. ספרו הראשון, "המדריך למתחילים בשוק ההון הישראלי", יצא לאור בהוצאת מודן ב-2008. השני, "כריש מול סרדינים", והשלישי, רומן מתח בשם "הוועדה הממלכתית", יצאו לאור בהוצאת כוכביא.
בחודש פברואר 2015 העניקה האגודה לזכות הציבור לדעת את הפרס לתקשורת כלכלית איכותית לשטרנליכט.
שטרנליכט מתגורר בנתניה, הוא נשוי ואב לשניים.
טאתב אברהמיאן

הישגיה בשחמט

טאתב אברהמיאן סיימה במקום הראשון המשותף באליפות הנשים של ארצות הברית בשנת 2004 והפסידה בפלייאוף לרוסודאן גולטיאני. בשנת 2006 אברהמיאן זכתה באליפות פאן-אמריקן לנוער, בקואנקה, אקוודור. באליפות ארצות הברית של 2010 היא סיימה במקום השני במשותף עם אנה זטונשקי (זכתה אירינה קראש), ושוב סיימה במקום שני בשנת 2011 לאחר משחק שובר שוויון נגד זטונשקי בסגנון "ארמגדון" מהיר. בשנה זו אף השיגה את דרגת רב אמן לנשים. היא שיחקה במספר אליפויות נשים וזכתה בפרס השחמט לנשים Goddess Chess על סגנון המשחק הבלתי מתפשר שלה. בין ניצחונותיה הבולטים הם שני משחקים בהם הביסה את אלוף ארצות הברית לשעבר, אלכסנדר שבלוב.
אברהמיאן ייצגה את ארצות הברית בחמש אולימפיאדות שחמט לנשים: ב-2008, 2010, 2012, 2014 ו-2018.

חיים אישיים

אברהמיאן היגרה לארצות הברית מארמניה עם משפחתה בשנת 2001. היא מתגוררת בגלנדייל, שבקליפורניה. ב-2011 היא סיימה תואר ראשון במדעי המדינה ופסיכולוגיה באוניברסיטת מדינת קליפורניה שבלונג ביץ'.
ישיבת תומכי תמימים מוריסטאון

המכללה הרבנית של אמריקה (באנגלית: Rabbinical College of America; מוכרת כישיבת תומכי תמימים מוריסטאון) הוא המטה המרכזי של חב"ד בניו ג'רזי השוכן במוריסטאון. המוסד כולל ישיבה גדולה - סניף של ישיבות תומכי תמימים ליובאוויטש, ישיבת "תפארת בחורים" לבעלי תשובה (עם מסלול לתואר ראשון בלימודי דת), כולל אברכים, תלמוד תורה, בית ספר לבנות, הוצאת ספרים, מחנה קיץ, ומכון סמיכה לרבנות.
חלמון

אטימולוגיה

המילה חלמון ידועה בלשון חז"ל במשנה ובתלמוד. לפי רס"ג מקור המילה בתנ"ך בספר איוב בפסוק ""הֲיֵאָכֵל תָּפֵל מִבְּלִי מֶלַח אִם יֶשׁ טַעַם בְּרִיר חַלָּמוּת"" אך רוב פרשני המקרא סבורים כי הכוונה לצמח החלמית.
מאט די אנג'לו

ביוגרפיה

די אנג'לו נולד בלונדון להורים ממוצא יווני ואירי. הוא למד בבית הספר סאות'גייט, והחל ללמוד משחק, שירה ומחול בבית הספר בודן סטודיוס (אנפילד/ברנט). אחר כך למד בבית הספר לתיאטרון של סילביה יאנג. הוא החל ללמוד אמנות הבמה ב-BTEC אבל לא סיים את הלימודים.
התפקיד הראשון של די אנג'לו היה בדמות רובי בסדרת הטלוויזיה "Harbour Lights" בפרק "Rites of Passage" ששודר ב-28 במאי 2000. ב-2004 שיחק בתפקיד פליקס בסדרה הקומית מוזיקלית "I Dream" של ערוץ CBBC. בהמשך הופיע בתוכנית לילדים "Smile". ב-2006 שיחק בסרט "Telling Lies".
באותה שנה לוהק לתפקיד המוכר ביותר שלו דינו ויקס באופרת הסבון הפופולרית של ה-BBC "איסטאנדרס", בה הופיע לראשונה ב-2 בינואר 2005. הוא שמע שקיבל את התפקיד כשעבד בחנות נעליים. ב-18 באוגוסט 2007 פורסם שדי אנג'לו עוזב את הסדרה בעקבות פיל דניאלס (שגילם את אביו קווין ויקס). הופעתו האחרונה על המסך ב"איסטאנדרס" הייתה ב-7 בפברואר 2008.
די אנג'לו הופיע בפרסומות טלוויזיה ועסק בדוגמנות. הוא השתתף כאורח בתוכניות טלוויזיה שונות כגון "המופע של פול או'גריידי", תוכניות הבישול "Saturday Kitchen" ו-"Ready Steady Cook", השעשועונים "Hole in the Wall", "החוליה החלשה" ו-"Alan Carr's Celebrity Ding Dong" ותוכנית הבידור "The Sunday Night Project".
מ-11 בדצמבר 2008 עד 31 בינואר 2009 שיחק די אנג'לו בתפקיד האל במחזה "Loot" בתיאטרון טריסייקל שבצפון לונדון, ובין 3 ל-7 בפברואר בתיאטרון רויאל בניוקאסל.
ב-2009 החל די אנג'לו לגלם את שון בעונה החמישית של סדרת הלהיט "הנוכלים" של ערוץ BBC One, ושיחק בתפקיד זה עד העונה השמינית. הוא שיחק בתפקיד פיץ קריינר במחזה אודיו של "דוקטור הו" בשם "The Company of Friends".
באפריל 2012 פורסם שדי אנג'לו לוהק להופיע במותחן הפשע הבריטי "Two Days in the Smoke" לצדם של סטיבן מרקוס, אלן פורד, לילי בורדן ושל וליבור טופיק.
באפריל 2014 חזר די אנג'לו להופיע ב"איסטאנדרס" ולגלם את דמותו של דין ויקס. באוקטובר 2015 פורסם שהוא שוב עוזב את הסדרה. הפרק האחרון בהשתתפותו שודר ב-5 בפברואר 2016.
ב-2016 השתתף די אנג'לו בעונה השנייה של הסדרה "שקרים פשוטים". צילומי הסדרה החלו ב-21 במרץ 2016 בקארדיף שבוויילס.

Strictly Come Dancing

ב-2007 השתתף די אנגלו בעונה החמישית של תחרות הריקודים "Strictly Come Dancing", והיה בן זוגה של הרקדנית פלביה קאקייס (Flavia Cacace). השניים סיימו את התחרות במקום שני והפסידו לאלישה דיקסון ומתיו קטלר. השניים השתתפו בתחרות ספיישל חג המולד של 2007 והגיעו למקום השלישי.
בני הזוג הופיעו יחד גם בסיבוב הופעות של התוכנית "Strictly Come Dancing" בין ינואר לפברואר 2008, וזכו במספר הגבוה ביותר של תחרויות. בסך הכל הגיעו 16 פעמים למקום הראשון ו-10 פעמים למקום השני.
Make You Feel My Love

גרסתה של אדל

בשנת 2008 יצא השיר כסינגל מתוך 19, אלבומה הראשון של הזמרת הבריטית אדל. השיר הוכנס לאלבום בהמלצתו של אמרגנה של אדל, ג'ונתן דיקנס, אשר אהב את השיר וניגן אותו בפניה. השיר יצא כסינגל השלישי מתוך האלבום ב-3 בנובמבר 2008, ונמכר בדיסק דיגיטלי ובדיסק ויניל.
הסינגל הגיע בשיאו למקום הרביעי במצעד הסינגלים הבריטי, ושודר, בין היתר, בתוכניות: "Waterloo Road", "מגרש ביתי", "הלוחשת לרוחות", "Parenthoo", ‏"Hollyoaks" ובפרק אחד של הסדרה "Against the Wall".
רניירי הקדוש

תולדות חייו

הוא היה בנו של סוחר אמיד מפיזה. בנעוריו הרבה לנדוד ובאחד ממסעותיו פגש מטיף סגפן בשם אלברטוס מקורסיקה, שנהג ללבוש בגד צמר גס. רניירי הושפע מאד מהאיש ועבר חוויה דתית ורוחנית בהשפעתה הפך להיות נזיר סגפן בעצמו.
ב-1146 הפליג רניירי מפיזה בספינת סוחר לצור, אז בשטח ממלכת ירושלים הצלבנית וממנה המשיך לירושלים. בעת תפילת חג המולד בה השתתף, אמר הכומר ש"בן האלוהים נמצא עמנו בקהל", רניירי הבין זאת כפניה אישית אליו. בעת שהותו בירושלים נפטר מכל רכושו, כולל בגדיו והחל להתהלך עם בגד צמר גס לגופו. הוא התפרנס מקבצנות בכנסיית הקבר בה שהה רוב ימיו ולילותיו. מדי פעם יצא למקומות הקשורים בישו כגון נצרת, הר תבור, בית לחם, חברון והר קרנטל שליד יריחו. בעת שהותו בירושלים שמע רניירי קולות אותם החשיב לקול אלוהים הדובר בו. האל בישר לו כי נבחר להוביל את הנוצרים ולהנהיגם ושהוא הביאה השנייה של ישו.
חייו של רניירי בירושלים נחקרו על ידי ההיסטוריון בנימין זאב קדר והפסיכיאטר אליעזר ויצטום רואה בו דוגמה מוקדמת לסינדרום ירושלים.
לאחר שבע שנים בארץ הקודש שב רניירי לפיזה ונכנס למנזר. הוא הפך למטיף מבוקש ופעל כמגרש שדים ועושה ניסים. עוד בחייו נחשב לקדוש. עם מותו נקבר בדואומו של פיזה.

לאחר מותו

בתקופת האפיפיור אלכסנדר השלישי חיבר בישוף בשם בנינקאזה (Benincasa) חיבור הגיוגרפי על תולדות חיי הקדוש, בו תיאר את גופו ככלא בו התגלגלה נפשו של ישו עצמו.
במאה ה-14 יצר אנטוניו ונציאנו סדרת פרסקאות בקמפו סנטו שבצפון פיאצה דיי מיראקולי, הכיכר המרכזית של פיזה.
ב-1632 בחרו נכבדי פיזה ברניירי כקדוש הפטרון של עירם. ב-1689 הועבר ארון הקבורה שלו למזבח הדואומו